Újabb ELTE-s kutatót ismert el a Nemzetközi Tudományos Tanács

A Magyar Tudományos Akadémia kezdeményezésére és a Young Academy of Europe támogatásával Solymosi Katalin, az ELTE Növényszervezettani Tanszék habilitált adjunktusa elnyerte az International Science Council kitüntető ISC Fellow címét.

Az ISC Fellow cím a legmagasabb kitüntetés, amelyet a Nemzetközi Tudományos Tanács (ISC) adományozhat egy személynek.  A cím birtokosai kiemelkedő társadalom- és természettudósok, mérnökök és gondolkodók, akik már eddig is jelentős mértékben hozzájárultak a tudomány és a társadalom fejlesztéséhez, és támogatják a Tanácsot a globális közjót szolgáló tudomány előmozdításában.

Magyarországról eddig Lovász László rendelkezett ezzel a címmel, idén Freund Tamás és Solymosi Katalin nyerték el, Kőrösi Csaba (volt ENSZ közgyűlési elnök) pedig tiszteletbeli ISC Fellow elismerést kapott.

Solymosi Katalin széles hazai és nemzetközi együttműködések keretében kollégáival a növényi színtestek szerkezetének és működésének összefüggéseit vizsgálja biofizikai, biokémiai, sejttani, anatómiai és élettani módszerekkel. Kutatói és oktatói munkája mellett aktív szerepet játszik a hazai és a nemzetközi tudománypolitikában, korábban a Fiatal Kutatók Akadémiájának alapító tagja, majd társelnöke is volt. A fiatal európai kutatókat tömörítő Young Academy of Europe (YAE) 2023 őszén választotta meg elnökének.

A Nemzetközi Tudományos Tanács 2022-ben 123, 2023-ban 100 új kutatót választott ki, hogy segítsenek elképzelései megvalósításában. Az idén felvett 100 új tag listája alábbi linken érhető el.

Sajtókapcsolat:

* kommunikacio@elte.hu

|  |  |
| --- | --- |
|  | © Eötvös Loránd TudományegyetemSolymosi Katalin, az ELTE Növényszervezettani Tanszék habilitált adjunktusa. |

Eredeti tartalom: Eötvös Loránd Tudományegyetem

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/10117/ujabb-elte-s-kutatot-ismert-el-a-nemzetkozi-tudomanyos-tanacs/